open-index/open-wikipedia-markdown huggingface dataset:
Houstonin sinfoniaorkesteri

**Houstonin sinfoniaorkesteri** () on Houstonissa, Yhdysvalloissa toimiva sinfoniaorkesteri. Sitä ovat johtaneet muiden muassa Ernst Hoffmann, Efrem Kurtz, Ferenc Fricsay, Leopold Stokowski, John Barbirolli, André Previn, Lawrence Foster, Sergiu Comissiona ja Christoph Eschenbach. Syyskuussa 2001 orkesterin viidenneksitoista musiikilliseksi johtajaksi tuli Hans Graf. Orkesterin kotipaikkana on vuodesta 1966 ollut Jones Hall. Orkesteri pitää vuosittain noin 170 konserttia yli 350&nbsp;000 houstonilaiselle.

Houstonin sinfoniaorkesterin yhteydessä toimii kuoro, jonka perusti vuonna 1946 sellisti Alfred Urbach ja joka debytoi Houstonin sinfoniaorkesterin kanssa vuonna 1949 laulamalla Ludwig van Beethovenin 9. sinfonian esityksessä.

## Lähteet

## Aiheesta muualla
* Viralliset sivut
Matti Paalosmaa

**Matti Paalosmaa** (s. 5. lokakuuta 1946) on entinen radiotoimittaja, joka tuli tunnetuksi Yleisradion *[[Yleisradion lista|Lista]]*-ohjelman juontajana 1960- ja 1970-luvun vaihteessa. Hän on valmistunut Helsingin yliopiston oikeustieteellisestä tiedekunnasta.

Hän juonsi viihdeohjelmia myös televisiossa, alkaen vuoden 1967 ohjelmasta *Nuorten show* (nimellä Veli-Matti Paalosmaa). 1970-luvulla hän juonsi ja selosti muun muassa Eurovision laulukilpailun vuonna 1974 ja toimi myös Euroviisujen Suomen-karsinnan tuomaristossa ainakin vuonna 1969. Hän oli myös suosittu ääni television dokumenttiohjelmien, yritysvideoiden ja muiden av-tuotantojen selostajana. Paikallisradiotoiminnan alkuvaiheessa 1985–1986 Paalosmaa juonsi helsinkiläisessä Radio Ykkösessä ohjelmia *Pääkaupungin lista* ja *Listan tuntumassa*. Vuonna 2001 häntä kuultiin Sävelradion aamujuontajana. 1990-luvun alussa Paalosmaa toimi Taucher, Young & Rubicam -mainostoimiston luovana johtajana.

Vuonna 1969 Paalosmaa levytti Katri Helenan kanssa kappaleen ”Kurkkija oot”. He myös seurustelivat 1970-luvun alkuvuosina.

## Lähteet

## Aiheesta muualla
*Matti Paalosmaa Radio- ja tv-arkiston Ritva-tietokannassa
Psilomelaani

**Psilomelaani** on bariumia sisältävistä mangaanimalmimineraaleista koostuva ryhmä. Nämä mineraalit koostuvat yleensä pääosin romanechiitista. Multamaisia psilomelaanin ja muiden mineraalien yhdisteitä kutsutaan mangaanisuonimalmeiksi. Kuivilla alueilla tavattavat psilomelaanit ovat pinnaltaan mustia.

Psilomelaanin väri vaihtelee teräksen harmaan ja mustan välillä. Viiru on mustanruskea. Sen pinta on himmeä. Kovuus on Mohsin kovuusasteikolla 5–5,5.

## Esiintyminen
Psilomelaania esiintyy rapautuneissa malmeissa, kalkkikivissä ja dolomiiteissa. Sitä on löydetty Britanniasta, Yhdysvalloista, Australiasta ja Meksikosta.

## Lähteet

## Aiheesta muualla

* Webmineral: Psilomelane Mineral Data 
* Mindat: Psilomelane
Viljo Hirvonen

**Viljo Johannes Hirvonen** (18. helmikuuta 1916 – 24. maaliskuuta 1975) oli suomalainen metalliseppämestari-sähköteknikko, joka tunnetaan erityisesti Alvar Aallon suunnittelemien valaisinten rakentajana vuosilta 1953–1975.

Hirvosen vuonna 1952 Helsingissä perustama Valaistustyö Ky oli alusta asti Alvar Aallon suunnittelemien valaisinten pääasiallinen valmistaja. Valaisimet kehittyivät usein monien kokeiluvaiheiden kautta yhteistyössä arkkitehdin kanssa. Valaisimia tehtiin sekä räätälintyönä Aallon suunnittelemiin rakennuksiin että sarjatuotantona myytäväksi muun muassa Artekin kautta. Tunnetuimmat Aallon ja Hirvosen yhteistyönä syntyneet valaisimet saivat lempinimiä kuten *Kultakello, Juolukka, Lentävä lautanen* ja *Mehiläispesä*.

Hirvonen valmisti yrityksessään myös muita pienesineitä Artekin myyntivalikoimaan, pääosin kuparista ja messingistä: koruja, kahvipannuja, sokerikkoja ja kermakkoja, kynttilänjalkoja, tarjottimia ja kastelukannuja. Näitä suunnittelivat Aallon ja Hirvosen itsensä lisäksi muiden muassa Maija Heikinheimo ja Hellevi Ojanen.

Valaistustyön toiminta hiipui pian Hirvosen kuoleman jälkeen. Tehtaan jäämistö pakattiin laatikoihin ja varastoitiin - ja unohdettiin. Varasto tuli ajankohtaiseksi vasta vuonna 2008, Viljo Hirvosen lesken Toini Hirvosen (1916–2007) kuoleman jälkeen. Perheen tytär Helena Ruokojärvi päätti tuolloin siirtää Valaistustyön jäämistön Alvar Aalto -museoon Jyväskylään. Tehtaan jäämistöstä muodostettiin vuonna 2009 Valaistustyö Viljo Hirvosen kokoelma.

Vuosina 2010–2011 Viljo Hirvosen töitä oli esillä "Valovoimaa" näyttelyssä Jyväskylän Alvar Aalto -museossa. Hirvosen perhe lahjoitti Alvar Aalto -säätiölle Valaistustyö Ky:n esineistöä kaikkiaan noin 400 prototyyppiä, työkalua ja muottia. Kokoelman toisen osan muodostaa tehtaan hyvin säilynyt asiakirja-aineisto. Valaistustyön prototyyppivalaisimet, jotka olivat jääneet verstaan hyllyille yli 30 vuodeksi, myytiin Helsingissä huutokaupoissa.

Viljo Hirvonen sai Taideteollisuuden valtionpalkinnon vuonna 1969.

## Lähteet
Ghost Trick: Phantom Detective

**Ghost Trick: Phanton Detective** on Capcomin kehittämä ja julkaisema seikkailupeli, joka on julkaistu vuonna  Nintendo DS:lle. 

Peli julkaistiin ensimmäisenä Japanissa kesäkuussa 2010 ja sen jälkeen Pohjois-Amerikassa ja Euroopassa tammikuussa 2011. Pelin ohjaaja on Shu Takumi, joka tunnetaan myös *[[Ace Attorney]]* -pelisarjan kehittäjänä. Peli käännettiin myös iOS-laitteille. iOS-versiossa pelin kaksi ensimmäistä lukua ovat pelattavissa ilmaiseksi.

## Tarina

Pelin päähahmona on kummitus nimeltä Sissel. Hän herää kaatopaikalla, nähtävästi murhan kohteeksi joutuneena. Sissel näkee maassa ruumiinsa, mutta hän on täysin menettänyt muistinsa, eikä tiedä edes omaa nimeään. Aikaa ei ole hukattavana, sillä Sissel näkee kaatopaikalla olevan mustaan pukeutuneen miehen osoittavan aseella siellä olevaa punatukkaista naista. Sissel ei omien sanojensa mukaan ole tyyppi, joka jättäisi naisen pulaan, mutta hänen nykytilanteensa tekee auttamisesta vaikeaa. Samaan aikaan pöytälampun muodossa oleva toinen kummitus nimeltä Ray ilmestyy, ja kertoo että Sisselin täytyy nopeasti pelastaa nainen. Ray selittää että Sissel on erikoistapaus, ja hänellä on "kuolleiden voimat" joiden avulla Sissel pystyy siirtämään sielunsa esineisiin ja manipuloimaan niitä. Sisselin kykynä on myös siirtyä 4 minuuttia ajassa taaksenpäin, minkä avulla hän pystyy muuttamaan kuolleiden kohtaloita.

Rayn opastuksella Sissel onnistuu pelastamaan punatukkaisen naisen. Ray kertoo, että Sisselillä on vain aamunkoittoon asti aikaa olla olemassa ennen kuin hän katoaa tuonpuoleiseen. Sissel päättää käyttää ajan selvittääkseen oman mysteerinsä: kuka hän on, miksi hänellä yliluonnollisia kykyjä kuolleena, sekä miksi hänet tapettiin.

## Pelaaminen
*Ghost Trick* on seikkailupeli, joka esitetään kaksiulotteisessa kuvakulmassa. Pelaaja liikuttaa päähahmo Sisseliä kosketusnäytöllä. Sissel pystyy hyppimään esineestä toiseen ja käyttämään niitä eri tavoin esineestä riippuen. Usein pelaajan tulee ratkaista esineiden avulla erilaisia pulmia. Usein Sisselin tehtävänä on siirtyä 4 minuuttia aikaan ennen jonkun hahmon kuolemaa ja pelastaa heidät muuttamalla menneisyttä. *Ghost Trick* on suuresti tarinaan painottuva peli ja sisältää paljon hahmojen välistä dialogia.

## Aiheesta muualla
* 
* Pelin viralliset kotisivut
Romanechiitti

**Romanechiitti** on mineraali, joka on tavallisesti pääosa psilomelaaniyhdisteissä. Romanechiitti löydettiin ensimmäisen kerran Romanéchessa, Ranskassa, mistä se on saanut nimensä. Sen kovuus on Mohsin kovuusasteikolla 5–5,5. Kidejärjestelmä on monokliininen. Kemiallinen kaava on (BaH2O)2Mn5O10.

## Esiintyminen
Romanechiittia esiintyy Ranskasta, Saksasta ja Brasiliasta.

## Lähteet

## Aiheesta muualla
Autobahn A6 (Sveitsi)

**Autobahn A6** on moottoritie Keski-Sveitsissä, Bernin kantonissa. 

## Reitti
A6 alkaa Biel/Biennestä liittyen Autobahn A1:een Schönbühlissä, Bernin pohjoispuolella. Ittigenissä A6 jälleen erkaantuu A1:stä ja kulkee Thunin kautta Spieziin päättyen Wimmisiin. A6:n pohjoinen osa on Bernin kantonin sisäinen moottoritieosuus. Keskiosa, Bernistä Thunin Gwattiin, on kansallista valtatietä **N6** (). Eteläisin osa on jälleen alueellista moottoritietä.

Schönbühlin ja Wankdorfin liittymien välillä A6 kulkee samaa reittiä moottoritien A1 kanssa. Moottoritie A8 erkaantuu A6:sta Spiezissä. 

A6 on pääosin 4-kaistainen.

## Rakennushankkeet
Bielissä on menossa Autobahn A5:n ohitustiehanke. Tien valmistuttua suunnitelmien mukaan vuonna 2028, A6 liittyy A5:een Bielin lounaispuolella.

Autobahn A6 suunniteltiin 1960-luvulla jatkettavan Wimmisistä Simmentalin kautta Alppien ali rakennettavan Rawiltunnelin kautta Rhônen laaksoon Sierreen. Suunnitelmasta luovuttiin 1980-luvulla. Päätökseen vaikutti Simmentalin asukkaiden vastustus, geologiset riskit ja päätös rakentaa Lötschbergin pohjatunneli.

## Lähteet
*

### Viitteet

## Aiheesta muualla
*
Fritz Stiedry

**Fritz Stiedry** (11. lokakuuta 1883 Wien, Itävalta – 8. elokuuta 1968 Zürich, Sveitsi) oli kapellimestari. Hän opiskeli konservatoriossa ja luki samalla oikeustiedettä, josta hän sai tohtorin arvon Wienin yliopistossa. Hänen musiikilliset kykynsä herättivät Gustav Mahlerin huomion, ja hän alkoi saada nimityksiä tämän suosituksista. Vuosina 1914–23 Stiedry oli ensimmäinen kapellimestari oopperassa Berliinissä. Hän ohjasi oopperaa myös Wienissä. Hän johti Kurt Weillin *[[Die Bürgschaft]]* -oopperan kantaesityksen vuonna 1932. Natsien noustua valtaan Stiedry lähti Neuvostoliittoon, jossa hän toimi Leningradin filharmonisen orkesterin musiikillisena johtajana neljän vuoden ajan. Hän työskenteli myös Moskovassa. Vuonna 1937 Stiedry poistui Neuvostoliitosta ja asettui pysyvästi Yhdysvaltoihin.

Vuonna 1938 Stiedrysta tuli New Friends of Music Orchestran kapellimestari New Yorkissa. Hän debytoi Metropolitan-oopperassa 15. marraskuuta 1946 johtaen *[[Siegfried]]in* esityksen. Hän työskenteli Metropolitan-oopperassa yli kymmenen vuoden ajan. Lisäksi hän oli kapellimestarina Chicagon oopperassa ja Glyndebournen festivaalilla. Oopperan ohella Stiedry johti muun muassa J. S. Bachin musiikkia, Haydnin sinfonioita, W. A. Mozartin konserttoja ja sinfonioita sekä Arnold Schönbergin toisen kamarisinfonian kantaesityksen.

## Lähteet
Daren Richardson

**Daren Richardson** (s. 8. lokakuuta 1982 Saint Paul, Minnesota, Yhdysvallat) on yhdysvaltalainen jääpalloilija, joka on edustanut Yhdysvalloissa Minneapolis Bandoliers -seuraa ja sen jälkeen vuodesta 2007 alkaen ruotsalaisia seuroja. Kaudesta 2011 alkaen hän on pelannut Ruotsin eliittiliigaa Vetlanda BK:n hyökkääjänä. 

Sitä ennen hänellä oli pitkä jääkiekkoura – viime vaiheessa college-jääkiekkoilijana. Amerikan–Ruotsin jääpalloyhteyksien kantavan voiman Magnus Skliöldin avustuksella Richardson siirtyi Ruotsiin. Yhden 1-divisioonakauden jälkeen Åtvidabergissä Richardson siirtyi Jönköpingiin ja pelasi kolme kautta Ruotsin jääpallon Allsvenskania. Kaudella 2011–2012 hän teki sopimuksen eliittiliigassa pelaavan Vetlandan kanssa. Hän pelasi Vetlandassa kaikkiaan kolme kautta ja 80 Elitserienin ottelua. Syksyksi 2014 Richardson palasi takaisin Allsvenskanin Jönköping Bandyyn, jonka kanssa hän teki jatkosopimuksen kaudelle 2015–2016.

Richardson aloitti uransa Yhdysvaltain jääpallomaajoukkueessa vuoden 2007 kisoissa ja on edustanut sen jälkeen Yhdysvaltoja kaikkiaan yhdeksän kertaa MM-kisoissa vuoteen 2015 mennessä – niistä kisoissa viidesti eli vuosina 2010, 2011, 2012, 2014 ja 2015. Yhdysvallat pelasi A-sarjassa. Richardson on maajoukkueuransa aikana ollut Yhdysvaltain maajoukkueen kantavia voimia ja parhaita maalintekijöitä. Vuoden 2013 MM-kisoissa Ruotsissa Richardson valittiin B-sarjan parhaaksi pelaajaksi. Lisäksi hän oli B-sarjan paras maalintekijä 12 maalilla. Vuosien 2014 ja 2015 MM-kisoissa hän on ollut kymmenen parhaan maalintekijän joukossa tehden molemmilla kerroilla seitsemän maalia.

## Lähteet
* Bandysidan: Daren Richardson 

### Viitteet
Saamelaiskulttuurin ensyklopedia

**Saamelaiskulttuurin ensyklopedia** (**SENC**) on Helsingin yliopiston suomalais-ugrilaisen laitoksen toteuttama ja ylläpitämä verkkotietokanta saamelaisten kulttuuriin liittyvistä aiheista. Hankkeen pohjalta julkaistiin 2005 englanninkielinen tietoteos *[[The Saami : A Cultural Encyclopaedia]]* (498 sivua, SKS 2005, ), jonka toimittajat Ulla-Maija Forsberg, Irja Seurujärvi-Kari ja Risto Pulkkinen palkittiin valtion tiedonjulkistamispalkinnolla.

Nelikielistä ensyklopediaa (pohjoissaame, suomi, englanti ja ruotsi) alettiin suunnitella vuonna 1998, ja se sai kaksivuotisen EU-rahoituksen vuonna 2001. Sen toteutuksessa toimitaan yhteistyössä Tromssan yliopiston humanistisen tiedekunnan saamen osaston, Uumajan yliopiston arkeologian ja saamen laitoksen, Kotimaisten kielten keskuksen saamelaiskielten etymologisen Algu-tietokannan ja Suomalaisen Kirjallisuuden Seuran kanssa.

Yhä keskeneräisen, valtaosin tyhjistä sivuista koostuvan ensyklopedian on tarkoitus koostua noin 2&nbsp;000 eripituisesta hakusana-artikkelista. Niissä esiteltäisiin saamen kieltä, historiaa, mytologiaa, folklorea, kirjallisuutta, musiikkia, taloutta, luontoa ja elinkeinoja, medioita, oikeuksia, koulutusta, taidetta ja yhteiskunnallisia oloja. Ensyklopedia sisältää myös kuvia ja karttoja sekä ääninäytteitä. Lokakuussa 2019 tietosanakirjan sisältöä oli julkaistu kattavammin vasta suomeksi ja englanniksi. Pohjoissaameksi ja ruotsiksi sisältöä oli puutteellisemmin, sillä esimerkiksi sisällysluetteloa aineistosta ei vielä ollut julkaistu näillä kielillä lainkaan.

Ensyklopedian toimituskuntaan kuuluivat vuonna 2003 Ulla-Maija Forsbergin, Risto Pulkkisen ja Irja Seurujärvi-Karin lisäksi Lars-Dan Beck ja Christian Carpelan Helsingin yliopistosta, Jelena Porsanger Tromssan yliopistosta sekä Olavi Korhonen ja Mikael Svonni Uumajan yliopistosta. Vuoteen 2019 mennessä toimituskunnan kokoonpano oli muuttunut, ja tällöin mukana olivat Irja Seurujärvi-Kari, Pirjo Virtanen, Risto Pulkkinen ja Hanna Guttorm.  

## Lähteet

## Aiheesta muualla
*Saamelaiskulttuurin ensyklopedia
Neon Lights

**Neon Lights** on yhdysvaltalaisen poplaulaja Demi Lovaton kolmas single hänen neljänneltä studioalbumiltaan, *[[Demi (albumi)|Demi]]*. Kappaleen kirjoittamisesta ja tuottamisesta vastaa muun muassa OneRepublic-yhtyeen Ryan Tedder.

Musiikkivideo kappaleeseen julkaistaan 21. marraskuuta 2013.

## Lähteet
Charlotte Cleverley-Bisman

**Charlotte Lucy Cleverley-Bisman** (s. 24. marraskuuta 2003 Waiheke) on uusiseelantilainen tyttö, jonka uskotaan olevan nuorin vakavasta meningokokkibakteerin aiheuttamasta infektiosta ja neloisamputaatiosta selvinnyt ihminen. Hänestä tuli tunnettu uusiseelantilaisessa meningokokkirokotusta edistävässä kampanjassa.

## Lähteet
Pihtipyrstökehrääjä

**Pihtipyrstökehrääjä** (*Hydropsalis climacocerca*) on kehrääjiin kuuluva lintulaji. Sitä tavataan Amazonasin alueelta Etelä-Amerikasta.

## Koko ja ulkonäkö
Pihtipyrstökehrääjä koiras voi kasvaa 26&ndash;28 cm pitkäksi ja naaras on pienikokoisempi saavuttaen 20&ndash;23 cm:n pituuden. Koiras on yleisväritykseltään harmaanruskea ja värityksen tummuus vaihtelee alalajeittain. Niskassa on kanelinruskea juova, vatsa ja rinta ovat valkoiset. Pihtipyrstökehrääjän pyrstö on pitkä ja pyrstön reunan höyhenet ovat pidentyneet. Pyrstön reunojen höyhenet ja alaosa ovat valkoiset ja keskiosa ruskea tummin poikkijuovin. Naaras muistuttaa koirasta ulkonäöltään, mutta on yleisväritykseltään punaruskeampi. Pihtipyrstökehrääjänaaraan pyrstö ei ole aivan yhtä pitkä kuin koiraalla ja väriltään täysin ruskea. Naaraalla on siivissä heikko punaruskea juova.

## Levinneisyys ja elintavat
Pihtipyrstökehrääjällä on 5 alalajia. Nimialalajia *H. c. climacocerca* tavataan Kolumbian, Perun ja Ecuadorin itäosista, Venezuelan eteläosaan ja Brasilian länsiosiin. Alalajeja *H. c. canescens*, *H. c. intercedens* ja *H. c. pallidior* tavataan ainoastaan Brasiliasta. *H. c. schomburgki* -alalaji elää Guyanassa, Surinamessa ja Ranskan Guianassa. Linnun elinympäristöä ovat alankomaiden metsät erityisesti jokien varsilla. Laji on yöaktiivinen ja saalistaa ravinnokseen lentäviä hyönteisiä. Laji pesii maassa ja jokien törmillä. Naars munii 1 tai 2 oliivinvihreää tummapilkullista munaa.

## Lähteet
Autobahn A8 (Sveitsi)

**Autobahn A8** on moottoritie Keski-Sveitsissä. 

## Reitti
A8 on osa kansallista valtatietä **N8** (), joka alkaa Thuninjärven länsirannalta, kulkee Brienzjärven ja Brünigpassin kautta Vierwaldstätterseen rannalle, Luzernin eteläpuolelle. A8 saa erkaantuu Spiezissä moottoritiestä A6 ja liittyy Hergiswilissä moottoritiehen A2.

A8:n reitti on vain pieneltä osin moottoritietä. Valtaosa reitistä on 2-kaistaista moottoriliikennetietä ja iso osa 2-kaistaista maantietä. Tie kulkee Bernin, Obwaldenin ja Nidwaldenin kantonien alueella. 

## Rakennushankkeet
N8-tiellä on menossa useita rakennushankkeita, erityisesti Obwaldenin alueella.

## Lähteet
*

### Viitteet

## Aiheesta muualla
*
Pepi Reinikainen

**Pepi Reinikainen**  (s. 1949) on suomalainen toimittaja, kirjailija ja psykoterapeutti.

Reinikaisen teos *Hullu, ihana lintu – metsäkyyhky * oli vuonna 1988 Finlandia-palkintoehdokkaana.

Reinikaisen kaunokirjallisista teoksista useat ovat kasvukertomuksia. Sittemmin hän on kehittänyt elämänkaarikirjoituksen, jonka parissa hän alkoi ohjata kursseja ensin lapsille ja vuodesta 1999 aikuisille. Toimittajana ja kirjailijana työskennellyt Reinikainen kouluttautui myös psykoterapeutiksi, ja tästä koulutuksesta hän sanoo olleen paljon hyötyä elämänkaarikirjoitustyössä, jossa hän nykyään toimii ohjaajien kouluttajana. Hän on kirjoittanut aiheesta teoksen *Elämänkaarikirjoitus ja ihmisen vuodenajat* (2007).

## Teokset
* *Hullu, ihana lintu – metsäkyyhky*, Arthouse, 1988 
* *Pimeän pesä, paratiisi*, Art House, 1990 
* *Täyttyvä matala*, Kirjapaja, 1993 
* *Rakastajan kasvot*, Kirjapaja, 1997 
* *Enkelten leikki*, Kirja-Aurora 2001 
* *Elämänkaarikirjoitus ja ihmisen vuodenajat*, Kirjapaja 2007
* *Elämässä eteenpäin*, Kirjapaja 2014
* *Nuoruuteni Nunnala*, Docendo 2018

## Lähteet

## Aiheesta muualla
* Pepi Reinikainen radio-ohjelmassa Kuusi kuvaa, 18.6.2017 Yle
Bertold Hummel

**Bertold Hummel** (27. marraskuuta 1925 Hüfingen, Saksa – 9. elokuuta 2002 Würzburg, Saksa) oli saksalainen säveltäjä. Hän opiskeli vuosina 1947–1954 sävellystä Harald Genzmerin ja sellonsoittoa Atis Teichmaniksen johdolla Freiburgissa. Hän toimi kanttorina St. Konrad -kirkossa Freiburgissa 1956–1963. Vuonna 1963 hänet nimitettiin musiikki-instituutin sävellysopettajaksi Würzburgiin, jossa hän johti uuden musiikin studiota vuoteen 1988 saakka. Hummel oli Würzburgin musiikki-instituutin puheenjohtaja vuosina 1979–1987.

Hummelin tärkeimpiin teoksiin kuuluvat kolmas sinfonia (*Jeremia*, op. 100), *Visionen* orkesterille sekä lyömäsoitinkonsertto. Hänen tuotantoonsa kuuluu yli kaksisataa eri musiikinlajin teosta. Hän sai useita palkintoja, kuten Stuttgartin sävellyspalkinnon (1960), Düsseldorfin Robert Schumann -palkinnon (1961) ja Würzburgin Kulturpreisin (1988). Vuonna 1985 piispa Paul-Werner Scheele myönsi Hummelille Bruno-mitalin ansioista kirkkomusiikissa. Vuonna 1995 Hummel sai Allgemeine Cäcilien-Verbandin Orlando di Lasso -mitalin ja vuonna 1998 Saksan katolilaisten Kulturpreisin.

Hummel oli vuodesta 1982 Baijerin taideakatemian jäsen.

## Lähteet
Johann Kaspar Mertz

**Johann Kaspar Mertz** (17. elokuuta 1806 Pozsony – 14. lokakuuta 1856 Wien) oli unkarilainen säveltäjä ja kitaristi. Hän kiersi säännöllisesti Euroopassa ja saavutti esiintyjänä arvostusta. Hänen kitarateoksensa ovat pääasiassa transkriptioita ja sovituksia tunnetuista klassisista kappaleista, kuten kuudesta Franz Schubertin laulusta (1845). Hänen säveltämistään alkuperäisistä teoksista tunnetuin on *Bardenklänge*, vuonna 1847 julkaistu kokoelma, jossa on kuultavissa Robert Schumannin musiikin vaikutus.

Mertz osoitti lapsuudessaan lahjakkuutta sekä kitaran- että huilunsoitossa. Perheen köyhyys kuitenkin hidasti hänen kehittymistään. Hän toi jo 12-vuotiaana perheelleen tuloja toimimalla musiikinopettajana. Mertz suuntasi lopulta suurimman osan energiastaan kitaransoittoon, mutta vasta 34-vuotiaana hän siirtyi Wieniin luomaan uraa konserttikitaristina. Hän pääsi siellä hovin suojelukseen ja lähti pian ensimmäiselle Euroopan-kiertueelleen, johon sisältyivät käynnit Puolassa ja Venäjällä. Mertz käytti konserteissa yleensä 10-kielistä kitaraa. Eräällä kiertueistaan hän tapasi tulevan vaimonsa, pianisti Josephine Plantinin. Pari avioitui Prahassa vuonna 1842.

Vuosina 1846–1848 Mertzin esiintymisen esti neuralgian hoitoon otetun strykniinin yliannostuksesta johtunut sairastuminen. Toipuessaan hän sävelsi *Bardenklängen*. Myöhemmin Mertz esiintyi usein puolisonsa kanssa duona. Vuonna 1856 Mertz osallistui sävellyskilpailuun, jonka järjesti Brysselissä venäläinen aatelinen Nikolai Petrovitš Makarov. Mertz voitti ensimmäisen palkinnon, mutta tieto tästä julkistettiin vasta hänen kuoltuaan.

## Lähteet
Dunstaffnagen linna

**Dunstaffnagen linna**, jonka rakennutti MacDougallin klaani 1200-luvun puolivälissä, on yksi Skotlannin vanhimmista linnoista. Robert Bruce onnistui valtaamaan linnan Branderin solan taistelun jälkeen.

Linnan omistus siirtyi Argyllin jaarlille vuonna 1469.

## Lähteet

## Aiheesta muualla
Molodjožnyi

**Molodjožnyi** () on pienialainen suljettu kaupunkimainen taajama (ZATO) Moskovan alueella Venäjällä. Se sijaitsee lähellä M3 valtatietä, linnuntietä noin 71 kilometriä Moskovan keskustasta lounaaseen.  Vuonna 2024 taajamassa asui 2&nbsp;869 henkeä.

## Lähteet
Adrian Miilakangas

**Adrian Miilakangas** (ent. **Michalewicz**, 5. helmikuuta 1915 – 2. lokakuuta 1973) oli suomalainen jalkapalloilija, joka päätti pelaajauransa kauden 1943–1944 jälkeen. Pelipaikaltaan hän oli maalivahti.

Michalewicz pelasi HIFK:n ykkösmaalivahtina kaudet 1937–1938. Hän voitti Suomen mestaruuden HIFK:n riveissä kaudella 1937.

## Lähteet
Var (joki)

**Var** on Välimereen laskeva joki Etelä-Ranskassa. Se on 120 kilometriä pitkä.
 Se alkaa Alpeilta Alpes-de-Haute-Provencen departe­mentista ja laskee Väli­mereen Nizzan länsi­puolella. Joki on keväisin lumien sulaessa Alpeilta varsin runsas­vetinen, mutta kesäisin sen virta on huomattavasti pienempi. Jokeen on rakennettu pienehköjä vesi­voimaloita.

Varin suulla sijaitsevat joen länsi­rannalla Saint-Laurent du Varin kaupunki, itä­puolella Nizzan alueella meren­rannalla Côte d'Azurin kansainvälinen lentoasema.

Var oli vielä 1800-luvun alku­puolella Ranskan ja Sardinian kuningas­­kunnan raja­jokena.
Sen mukaan sai nimensä myös Ranskan Varin departementti, joka alkujaan rajoittui idässä Var-jokeen. Vuonna 1860 kuitenkin Sardinialle kuulunut Nizzan kreivikunta liitettiin Ranskaan. Tällöin siitä muodostettiin Alpes-Maritimesin departe­mentti, johon liitettiin myös Varin departementin itäisin osa, Grassen arrondissementti, minkä vuoksi Var on nykyisin ainoa Ranskan departementti, joka ei lainkaan ulotu siihen jokeen, josta se on saanut nimensä.

## Lähteet

## Aiheesta muualla
Vlasiha

**Vlasiha** (, aiemmin myös ) on  suljettu kaupunkimainen taajama (ZATO) Moskovan alueella Venäjällä. Se sijaitsee maanteitse noin 32 kilometriä Moskovan keskustasta länteen.  Vuonna 2010 taajamassa asui 26&nbsp;359  henkeä.

Kuva:Church of Ilya Muromets and st.Barbara.jpg|Ilja Murumetsille ja Pyhälle Barbaralle omistettu kirkko
Kuva:Vlasikha town in Moscow oblast.JPG|Mannertenvälisten ohjusten kuoret monumentteina.
Kuva:Swimming pool in Vlasiha.jpg|Uimahalli.


## Lähteet

## Aiheesta muualla
Etelänpuhvelikutoja

**Etelänpuhvelikutoja** (*Bubalornis niger*) on kutojien heimoon kuuluva varpuslintu.

## Levinneisyys
Etelänpuhvelikutojaa tavataan laajalla alueella Afrikan etelä- ja itäosissa. Sitä on kuvattu yleiseksi ja sen kannankehitys on vakaa. Laji on luokiteltu elinvoimaiseksi.

## Lähteet
Puhvelikutoja

**Puhvelikutoja** (*Bubalornis albirostris*) on kutojien heimoon kuuluva varpuslintu.

## Levinneisyys
Puhvelikutojaa tavataan Afrikassa Senegalista Etiopiaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.

## Lähteet
Voshod (Moskovan alue)

**Voshod** () on  suljettu kaupunkimainen taajama (ZATO) Moskovan alueella Venäjällä. Se sijaitsee maanteitse 85 kilometriä Moskovan keskustasta länsiluoteeseen, aivan valtatien M9 eteläpuolella.  Vuonna 2010 taajamassa asui 2&nbsp;007 henkeä.

## Lähteet

## Aiheesta muualla
Jussi Jaatinen (muusikko)

**Jussi Jaatinen** (s. 1967) on suomalainen muusikko ja tutkija (filosofian tohtori).

Hän on toiminut 1989-1992 Tapiola Sinfoniettassa oboen varaäänenjohtajana ja vuodesta 1992 Helsingin kaupunginorkesterissa oboen soittajana sekä oboen vuorottelevana äänenjohtajana.  Vuodesta 1989 hän on ollut Avanti! -kamariorkesterin oboen äänenjohtaja. 

Hän kirjoitti ylioppilaaksi Sibelius-lukiosta 1986. Musiikin maisteriksi hän valmistui Sibelius-Akatemiasta vuonna 2008. Pääasiallisina oboeopettajina ovat olleet Aale Lindgrén ja Jorma Valjakka. Liiketalouden perustutkinnon hän suoritti vuonna 2010. Marraskuussa 2023 hän väitteli filosofian tohtoriksi Helsingin yliopiston humanistisessa tiedekunnassa. Väitöskirja on nimeltään *"Stretched tuning: Psychoacoustic, musical, and neurophysiological analyses of the octave enlargement phenomenon."*

Jaatinen on esiintynyt orkesteri- ja kamarimuusikkona yli kolmessakymmenessä maassa. 

1980-luvulla hän teki Ylelle radio-ohjelmaa "Jussi Klassinen ystävineen" usean vuoden ajan yhdessä nuotinkirjoittaja-fagotisti Kari Vehmasen ja fagotisti Erkki Suomalaisen kanssa. Ohjelma oli ensimmäisiä nuorten tekemiä nuorille tarkoitettuja klassisen musiikin puheohjelmia ja studiovieraina oli mm. Kari Suomalainen ja Jorma Panula.

Jaatinen on myös toiminut freelance musiikkituottajana, äänittäjänä ja editoijana vuodesta 1991. 

## Lähteet
Martin Enckell

**Martin Olof Toussaint Enckell** (8. tammikuuta 1954 Helsinki) on suomenruotsalainen kirjailija, kääntäjä, runoilija ja kuvataiteilija.

Martin Enckellin teos *Gud All-En* oli Finlandia-palkintoehdokkaana 1989.

## Teokset
* *Kristalltårar*, 1974 (antologiassa *Ny lyrik*)
* *Ingen & den knottriga damen*, 1978 (samassa niteessä Johan Donnerin teoksen *Sinnenas realismer* kanssa)
* *Sortie*, 1979
* *Pravda Love*, 1983
* *Hibakusha Go Go*, 1987
* *Gud All-En*, 1989
* *Kali*, 1993  (*Kali*, suom. Rakel Liehu; *Kali*, ven. Zinaida Lindén, Viktor Krivulin, Alexandr Skidan; engl. M.E.; bengali Debu Chowdhury)
* *Där kärleken är en dunkel och förödande företeelse*, 1996
* *Klockorna i Mandalay* (julkaisussa *Amos Andersons konstmuseums publikation* no 37), 2001
* *Aradisiaca*, 2005
* *Under ett ramsvart hjärta*, 2009
* *Skrift*, 2013
* *För den avgrund som är vår moder*, 2015

### Suomennettu tuotanto

* *Kali*, suom. Rakel Liehu, Like 1997 

## Lähteet

## Aiheesta muualla
* Martin Enckell, Electric verses (Sivustolla kaksi runoa: Kali ja Pietari-sarja)
Alma Jalava

**Alma Jalava** (o.s. **Floman**, 1. marraskuuta 1855 Viipuri – 8. elokuuta 1922 Helsinki) oli suomalainen yhteiskunnallinen ja järjestövaikuttaja.

Jalavan vanhemmat olivat hovioikeudenneuvos Henrik Fabian Floman ja Sofia Schildt. Kun Jalava avioitui 1875 lehtori, kirjailija Antti Jalavan kanssa, heidän kodistaan muodostui kansallisen sivistystyön toimintaympäristö. Jalava toimi vuodesta 1884 lähtien perustajajäsenenä näkyvästi Suomen Naisyhdistyksessä, erityisesti kasvitarhojen hoitamiseen liittyvässä opetustyössä, mutta hoitaen lisäksi yhdistyksen perustamaa nuorisokirjastoa.  Hän työskenteli myös vähävaraisten ja sairaiden lasten huollon hyväksi. 

Jalavien tytär Ilona Jalava tuli tunnetuksi suomalaisen kirjontaompelun kehittäjänä ja julkaisi useiden käsityökirjojen ohella elämäkerran isästään Antti Jalavasta.

## Lähteet
*  Sivut 334-335.
Julius Viktor Johnsson

**Julius Viktor Johnsson** (12. huhtikuuta 1852 Pielisjärvi – 13. kesäkuuta 1935 Kuopio) oli suomalainen lääkäri, joka sai lääkintöneuvoksen arvon.

Johssonin isä oli Porvoon piispa Johan Viktor Johnsson ja äiti Anna Charlotta Stenius. Hänen veljiään olivat kouluhallituksen ylijohtajana toiminut Mikael Soininen ja  valtioneuvos, Suomen suuriruhtinaskunnan keisarillisen senaatin prokuraattori Eliel Soisalon-Soininen. Johnsson valmistui filosofian kandidaatiksi 1880 ja lääketieteen lisensiaatiksi 1887. Kuopion kaupunginlääkärinä hän toimi 1888-1900, rautatielääkärinä 1901-1935 ja vankilalääkärinä Kuopiossa 1903-1935, samoin kuin Kuopion piirilääkärinä 1920-1928. Lisäksi Johnsson toimi perustamansa synnytyslaitoksen lääkärinä 1893-1901. Erityisesti epilepsiapotilaiden hyväksi hän työskenteli Vaajasalon-Kortejoen hoitoloiden lääkärinä 1904-1935. Johnsson teki aloitteen Tarinaharjun keuhkotautiparantolan ja Kuopion tuberkuloosihuoltotoimiston perustamiseksi. Hän otti osaa Kuopion kunnalliselämään ja oli muun muassa Kuopion luonnonystävien yhdistyksen puheenjohtaja 1915-1935. Lääkintöneuvoksen arvo hänelle myönnettiin 1933.

Johnssonin puoliso vuodesta 1894 oli Alfhild Adelaide Emile Frey (k. 1911). Lääkäri, lääketieteen historioitsija Gunnar Soininen oli heidän poikansa.

## Lähteet
*  Sivut 338-339.

### Viitteet
Dave Plaunt

**Dave Plaunt** s. 28. syyskuuta 1984 Duluth, Minnesota, Yhdysvallat) on yhdysvaltalainen jääpalloilija, joka on edustanut Yhdysvalloissa kotiseutunsa Dynamo Duluth-seuraa. Hän pelasi yhden kauden Ruotsin Allsvenskania Jönköping Bandyn riveissä.

Jääpalloa Dave Plaunt alkoi pelata 21-vuotiaana. Jääpallouransa Amerikassa hän aloitti kaudella 2006-07 Dynamo Duluthin joukkueessa. Plaunt pelasi kaudella 2012-13 Amerikan jääpallomestaruuden voittaneessa Duluthin joukkueessa.

Plaunt aloitti uransa Yhdysvaltain jääpallomaajoukkueessa vuoden 2007 kisoissa ja on edustanut sen jälkeen Yhdysvaltoja kaikkiaan seitsemissä MM-kisoissa vuoteen 2014 mennessä - niistä kisoissa kolmesti eli vuosina 2010, 2011, 2012 Yhdysvallat pelasi A-sarjassa. 

## Lähteet
* Bandysidan: Dave Plaunt 

### Viitteet
Novartis

**Novartis AG** on sveitsiläinen maailmanlaajuisesti toimiva lääkealan yritys. Vuonna 2010 Novartis oli maailman toiseksi suurin alansa yritys. Sen palveluksessa on tytäryhtiöt mukaan lukien noin 119 418 henkilöä (2010). Yritys perustettiin Sveitsin Baselissa 1996, kun kaksi sitä edeltänyttä yritystä, Ciba-Geigy ja Sandoz, yhdistyivät. Vuonna 2005 Novartis osti saksalaisen Hexalin, joka oli tuolloin Saksan 2. suurin rinnakkaisvalmisteyhtiö.

Novartis valmistaa ja myy geneerisiä lääkkeitä nimillä **Sandoz** ja **Hexal**.

Novartis valmistaa muun muassa klotsapiinia, diklofenaakkia, karbamatsepiinia, letrotsolia, metyylifenidaattia ja terbinafiinia. 

Sen paikallinen tytäryhtiö Novartis Finland Oy työllistää 170 työntekijää, pääosa Espoossa Pohjois-Tapiolan Spektrissä sijaitsevissa toimitiloissa. Novartis Finland markkinoi ja myy lääkkeitä sekä tekee kliinisiä lääketutkimuksia Suomessa.

## Katso myös
* Luettelo Sveitsin pörssissä noteeratuista yhtiöistä

## Lähteet

## Aiheesta muualla
Kauniaisten hautausmaa

**Kauniaisten hautausmaa** on hautausmaa Kauniaisissa Kasavuoren alueella. Sen pinta-ala on noin 3,1 hehtaaria. Hautausmaa on perustettu vuonna 1927. 

Hautausmaa on poikkeuksellisesti kaupungin eikä seurakuntayhtymän omistama, mutta se on kuitenkin vihitty luterilaiseksi hautausmaaksi. Turun kunnallisen hautausmaan ohella se on Suomen ainoa kunnan omistama hautausmaa. Vuonna 1942 pystytetty sankaripatsas on Yrjö Liipolan veistämä.

## Hautausmaalle haudattuja tunnettuja henkilöitä
* Wilhelm Bensow, liikemies
* Björn Feiring, eduskunnan taloudenhoitaja
* Woldemar Freedericksz, keisarillisen Venäjän viimeinen hoviministeri
* Åke Grandell, toimittaja, säveltäjä ja sanoittaja
* Axel Heinrichs, meteorologi
* Gunnar Heinrichs, jääkärieversti
* Kauno S. Kallio, arkkitehti
* Jalmari Kahri, musiikinopettaja ja kuoronjohtaja
* Klaus W. Karlsson, psykiatri
* Yrjö Kukkapuro, sisustusarkkitehti ja muotoilija
* Timo Löyvä, muusikko ja säveltäjä
* Paul Olsson, puutarha-arkkitehti
* Teivo Pentikäinen, Suomen työeläkejärjestelmän kehittäjä
* Göran Portin, oikeusneuvos, Korkeimman oikeuden jäsen
* Mona-Lisa Pursiainen, pikajuoksija
* Antti Raivio, näyttelijä
* Leo Raivio, näyttelijä
* Olavi Salonen, keskimatkojen juoksija
* Kaarlo Tetri, virkamies
* Janne Thurman, opettaja ja pankinjohtaja, Ab Grankulla-yhtiön perustaja ja toimitusjohtaja

## Kuvagalleria

Tiedosto:Kauniala graves.jpg|Kaunialan haudat
Muualle haudattujen muistolle. Kauniaisten hautausmaa.jpg|Muualle haudattujen muistelupaikka
Itsenäisyyden kuusi ja muistokivi. Kauniaisten hautausmaa.jpg|Itsenäisyyden kuusi ja muistokivi, Suomi 100 -juhlavuonna 2017
Freedericksz gravestone.jpg|Hoviministeri Woldemar Freederickszin hauta

## Lähteet

## Aiheesta muualla
Rolffa

**Rolffa** on saamelainen popyhtye Norjan Kaarasjoelta. Se voitti Sámi Grand Prix-kilpailun vuonna 2011.

Yhtyeen albumi *Partyjoik* ilmestyi vuonna 2008.

Vuonna 2013 yhtye sai palkinnon, kun sen kahta single-levytystä oli ladattu Spotifystä Norjan kultalevyyn oikeuttava määrä.

## Lähteet

## Aiheesta muualla
*http://www.rolffa.com
Jasper Felder

**Jasper Felder** (s. 21. syyskuuta 1970) on yhdysvaltalais-ruotsalainen jääpalloilija ja alamäkiluistelija. Jääpallossa hän on edustanut Yhdysvaltain maajoukkuetta, mutta pelannut suurimman osan jääpallourastaan Ruotsissa. Alamäkiluistelussa hän on edustanut Ruotsia. Tämä on mahdollista, koska hänen äitinsä on ruotsalainen ja isänsä amerikkalainen.

Jääpalloa Jasper Felder on pelannut nuoruudestaan asti. Kaudella 1993–1994 Felder muutti Yhdysvaltoihin Minneapolisiin. Tällöin hän järjesti itselleen isänsä kansalaisuuden perusteella Yhdysvaltain passin ja sai oikeuden edustaa Yhdysvaltoja. Felder palasi parin Yhdysvalloissa viettämänsä vuoden jälkeen Ruotsiin ja on pelannut pääosan Tukholman alueen 1-divisioonan jääpalloseuroissa IF Sköndals, Helenelunds IK, GT/76, AIK, Norrtelje BF ja kaudella 2013–2014 tukholmalaista Djurgårderns IF Bandyä. 

Felder aloitti uransa Yhdysvaltain jääpallomaajoukkueessa vuoden 1993 kisoissa ja on edustanut sen jälkeen Yhdysvaltoja kaikkiaan 12 MM-kisoissa vuoteen 2014 asti.  Vuonna 2004 Felder valittiin Unkarissa pelatun B-ryhmän parhaaksi hyökkääjäksi.

Alamäkiluistelussa Felder on lajin tunnetuimpia urheilijoita. Hän on voittanut seitsemän kertaa Red Bull Crashed Ice -kilpailun vuosina 2001–2009. Nykyään hän toimii Ruotsin maajoukkueen valmentajana. 

## Lähteet
* Bandysidan: Jasper Felder 

### Viitteet
Viveca Hollmerus

**Viveca Hollmerus** (myöh. **Cable**; 29. maaliskuuta 1920 Helsinki – 5. marraskuuta 2004 Cambridge, Englanti) oli suomenruotsalainen kirjailija ja kuvittaja.

## Henkilöhistoria
Hollmeruksen vanhemmat olivat rehtori, yliopettaja Ragnar Hollmérus ja kirjailija Margit von Willebrand-Hollmérus. Hollmeruksen puoliso 1938–1954 oli kauppaneuvos Eric Bargum. Kirjailija Johan Bargum ja kauppaneuvos Magnus Bargum ovat heidän poikiaan. Toisen kerran Hollmerus oli naimisissa 1954–2001 englantilaisen diplomaatin Sir James Cablen (1920–2001) kanssa, joka toimi Suomen suurlähettiläänä 1975–1980. Hollmerus tuli ylioppilaaksi Brobergska Samskolan koulusta Helsingissä. Hollmerus on haudattu Cambridgeen.

## Tuotanto
### Teoksia
* *Nervlänges*. Söderström, Helsingfors 1950
* *Glasflötet*. Bonnier, Stockholm 1951
* *Dagblind*. Söderström, Helsingfors 1952
* *Ingenmanstid*. Söderström, Helsingfors 1954
* *Då skrek Katharine*. Söderström, Helsingfors 1969

### Kuvituksia
* Margit von Willebrand-Hollmérus: *Filurer på resa*, Fahlcrantz, Stockholm 1936
* Margit von Willebrand-Hollmérus: *Små gröna troll*, Söderströms 1965
Lähde

### Palkinnot
Hollmerus sai Svenska Dagbladetin kirjallisuuspalkinnon 1951.

## Lähteet

## Aiheesta muualla
* Viveca Hollmerus SKS:n kirjailijatietokannassa (Arkistoitu sivu)
Purpuriitti

**Purpuriitti** on harvinainen mineraali, joka on keräilijöiden suosima. Se on saanut nimensä siitä, että sen väri on yleensä purppura. Väri voi kuitenkin olla myös purppuran ja ruskean sävyjen sekoitus tai ruusunpunainen. Viiru on vaalea purppura tai vaaleanpunainen. Kovuus on Mohsin asteikolla 4–4,5. Kidejärjestelmältään purpuriitti on ortorombinen. Sitä muodostuu muun muassa mangaani-rautafosfaattien hapettumisen tuloksena. Purpuriitin kemiallinen kaava on (MnFe)PO4.

## Esiintyminen
Purpuriittia esiintyy pegmatiiteissa. Sitä on löydetty Yhdysvalloista, Ruotsista, Portugalista, Ranskasta ja Malesiasta.

## Lähteet

## Aiheesta muualla
* Webmineral: Purpurite Mineral Data 
* Mindat: Purpurite 
* Handbook of Mineralogy: Purpurite (pdf)
Karhunkierros (täsmennyssivu)

**Karhunkierros** voi tarkoittaa seuraavia:

*karhunkierros, tapa löytää talviunille menneen karhun pesä myöhempää karhunkaatoa varten
*Karhunkierros, vaellusreitti Oulangan kansallispuistossa
*Karhunkierros, Helsingin yliopiston Satakuntalaisen osakunnan julkaisema lehti.
Eino-myrsky

**Eino-myrsky** oli voimakas matalapaine, joka saapui  Suomen länsirannikolle Vaasan ja Kokkolan välille 17. marraskuuta 2013 aamuyöllä. Ilmatieteen laitoksen mukaan Eino-myrsky oli vielä tuolloin Suomen 2000-luvun kolmanneksi voimakkain myrsky. Matalapainemyrskyistä vain Tapani- ja Janika-myrskyt olivat olleet 2000-luvulla Eino-myrskyä voimakkaampia ennen kuin Seija-myrsky iski Suomeen joulukuussa 2013.

Eino kehittyi Norjanmerellä, ja se riehui jopa hirmumyrskyn voimalla Norjassa ennen Suomeen saapumista. Norjassa ja Ruotsissa myrskyn nimenä oli Hilde.

## Seuraukset
Aamuyöllä 17. marraskuuta 2013 läntisillä merialueilla saavutettiin myrskylukemia, kun 10 minuutin keskituuli oli enimmillään 25&nbsp;m/s ja puuskissa jopa 31&nbsp;m/s. Sisämaan puolella puuskien nopeudet ylsivät paikoitellen noin 25&nbsp;m/s, mutta ne jäivät yleisesti 20&nbsp;m/s. Myös Keski- ja Itä-Suomen järvialueiden sääasemilla mitattiin jopa 29&nbsp;m/s puuskahuippuja. Myrsky vei sähköt yli 230&nbsp;000 taloudelta, ja eniten vikoja esiintyi Elenian sähkönjakelualueella. Myrsky aiheutti paikoin ongelmia junaliikenteelle raiteille kaatuvien puiden takia. Ylivieskan ja Kokkolan välillä liikenne pysähtyi kokonaan.

Sähköongelmien lisäksi viranomaisille tuli runsaasti hätäilmoituksia teille kaatuneista puista ja irronneista katoista. Voimakkaan länsituulen takia Länsi-Suomen rannikolla, varsinkin Oulun alueella, vesi nousi jopa laitureiden päälle. Keskimääräinen aallonkorkeus oli Perämerellä ja Pohjanlahdella jopa 4,4 metriä, mutta yksittäinen aalto saattoi olla huomattavasti korkeampikin. Sähköyhtiö Elenia vertasi Eino-myrskyä jopa Tapani-myrskyn aiheuttamaan kaaokseen vuonna 2011.

Myrsky kaatoi metsää maa- ja metsätalousministeriön arvion mukaan 80 miljoonan euron arvosta.

## Voimakkaimmat tuulet
Eino-myrskyn voimakkain kymmenen minuutin keskituuli mitattiin Raahessa 27&nbsp;m/s ja voimakkain puuska Kaskisilla 32,9&nbsp;m/s. Ruotsissa ja Norjassa 16. marraskuuta Hilde-myrskyn tuulenpuuskat yltyivät ennen Suomeen saapumistaan jopa 56&nbsp;m/s.

## Lähteet
Sun Araw

**Cameron Stallones** (taiteilijanimi **Sun Araw**) on yhdysvaltalainen kokeellisen musiikin ja psykedeelisen rockin artisti. Ennen soolouraansa Sun Araw on soittanut Magic Lantern -yhtyeessä sekä tehnyt yhteisalbumia roots reggae-lauluyhtye The Congosin ja M. Geddes Gengrasin kanssa.

## Diskografia
### Studioalbumit
* *Beach Head* (2008)
* *The Phynx* (2008)
* *Heavy Deeds* (2009)
* *On Patrol* (2010)
* *Leaves Like These* (2010)
* *Major Grotto* (2010)
* *Night Gallery* (2011)
* *Ancient Romans* (2011)
* *Icon Give Thank* (2012)
* *The Inner Treaty* (2012)
* *Belomancie* (2014)

### EP:t
* *Boat Trip* (2008)
* *Off Duty* (2009)
* *Houston Abstros* (2011)

### Singlet
* *Bumb Up High Step* (2010)

## Aiheesta muualla
Sun Araw’n viralliset kotisivut 
Sun Araw disgocs.com-sivustolla
Elin Kåven

**Elin Kåven** (s. 25. lokakuuta 1979 Hammerfest) on saamelainen laulaja Norjan Kaarasjoelta. Hän voitti Sámi Grand Prix -kilpailun vuonna 2008. Hän on julkaissut kaksi albumia vuosina 2009 ja 2013.

## Diskografia

* 2005: *Rieban* (EP)
* 2009: *Jikŋon Musihkka / Frozen Music* (Albumi)
** *Áibbas Jaska / All Still*
** *Gii Logai / Who Said*
** *Jikŋon Musihkka / Frozen Music*
** *Dovdu Mii Jávká / Disappearing Feelings*
** *Suoivanis / In the Shadow*
** *Du Lusa / To Where You Are*
** *Váldde Mu Du Mielde / Take Me With You*
** *Oaidnaletne / See You*
** *Soardde Mu / Hurt Me*
** *Jorri Čalmmit / Twirling Eyes*

* 2012: *Máizan / Thaw* (Albumi)
** *Ulda Nikta / Ulda Allures*
** *Lihkku Niehku / Dream of Fortune*
** *Vaimmu Čuovga / Heartlight*
** *Gatnjalat Vaimmus / Tears From the Heart*
** *Jus Mieđihat / If You Agree*
** *Ija Árdna / Night Treasure*
** *Njielasattu / Quicksand*
** *Čuovo Čuovgga / Follow the Light*
** *Čábbáseamos Báiki / Beautiful Place*
* 2014: *Sámi soga lávlla* (Single)

* 2015: *Eamiritni / Rimeborn* (Albumi)
** *Javkan / Vanished*
** *Hiras / Demure*
** *Lynxie*
** *Gothla*
** *Gavnahallan / Revealed*
** *Muorat Dánsot / Trees Dance*
** *Enya*
** *Dohkka / Doll*
** *Friddja / Free*
** *Veahkkin / Help*
** *Gárdin-áhkku / Grandmother Inga*
** *Álgu / Beginning*
* 2015: *Stálu Fápmu* (Single)
* 2017: *First Step In Faith / Oadjebasvuhtii* (*Elin and the Woods*)

## Lähteet

## Aiheesta muualla
* Elin Kåven: “The inner life of a Sami girl in the city”
*Elin Kåven nrk.no
Joseph Rosenblatt

**Joseph "Joe" Rosenblatt** (26. joulukuuta 1933 Toronto – 11. maaliskuuta 2019) oli kanadalainen runoilija ja piirtäjä. Hän varttui Torontossa, jossa hän kävi teknillistä keskuskoulua. Hän kuitenkin jätti koulunsa kesken 10. luokalla. Hänen ensimmäiset teoksensa olivat *Voyage of the Mood* (1963) ja *The LSD Leacock* (1966). Rosenblattin runoissa on esiintynyt toistuvana aiheena ihmisen kosketus luontoon ja eläinmaailmaan.

Rosenblatt sai vuonna 1976 Governor General's Awardin kokoelmastaan *Top Soil* (1976). Lukuisien runoteostensa ohella Rosenblatt on julkaissut muistelmateoksen (1985) sekä romaanin *The Kissing Goldfish of Siam* (1989). Häneltä on lisäksi ilmestynyt useita piirroskokoelmia, kuten *Doctor Anaconda's Solar Fun Club* (1978). Hän toimitti vuosina 1972–1983 kirjallisuuslehteä *Jewish Dialog*. Rosenblattin runot ja piirrokset ovat hyvin edustettuina kahdessa kokoomateoksessa: *The Joe Rosenblatt Reader* (1995) ja *The Voluptuous Gardener: The Collected Art and Writing of Joe Rosenblatt, 1973-1996* (1996).

## Lähteet
Jalkapallon Italian mestaruuskilpailut 1898

**Jalkapallon Italian mestaruudesta** pelattiin virallisesti Italian jalkapalloliiton hyväksymänä ensimmäistä kertaa vuonna 1898. Mestaruuskilpailuja pidetään Serie A:n edeltäjänä. Vuoden 1898 kilpailuun osallistui neljä joukkuetta, kolme Torinosta ja yksi Genovasta. Ensimmäisen Italian mestaruuden voitti CFC Genoa.

## Välierät

## Loppuottelu

## Lähteet
Ann-Mari Andersen

**Ann-Mari Andersen** (s. 1969) on saamelainen laulaja Norjan Koutokeinosta. Hän voitti Sámi Grand Prix -kilpailun vuonna 1993. Hän pääsi sanoittamalla kappaleellaan Ándagassii Melodi Grand Prix 2008 -kilpailuun finaaliin.

Andersen on kasvanut kaksikielisenä, norja on hänen vahvempi kielensä. Hän puhuu norjaa arkielämässään, mutta laulaa saamen kielellä.

## Albumit
* Ija hearva (2003)
* Ándagassii (2009)
* Hosianna! (2011)

## Lähteet

## Aiheesta muualla
*
Vain elämää (2. tuotantokausi)

**''[[Vain elämää (televisiosarja)|Vain elämää]]'' -sarjan toinen tuotantokausi** kuvattiin 28. toukokuuta – 4. kesäkuuta 2013  ja sen  esittäminen alkoi Nelosella 4. lokakuuta 2013. Kauden viimeinen jakso esitettiin 22. marraskuuta 2013.

Ensimmäisen tuotantokauden tapaan kausi kuvattiin Hirvensalmella sijaitsevassa Satulinnassa. Kauden artistit, Anna Abreu, Laura Närhi, Maarit Hurmerinta, Ilkka Alanko, Jukka Poika, Pauli Hanhiniemi ja Juha Tapio, julkistettiin 28. toukokuuta 2013.

Myös toisen tuotantokauden artistit nähtiin livekonsertissa. Konsertti järjestettiin Hartwall Areenalla 28. joulukuuta 2013. Osa ohjelmassa esitetyistä kappaleista julkaistiin kokoelmalevyllä 15. marraskuuta 2013. Kauden toinen kokoelma julkaistiin 29. marraskuuta 2013.

2. tuotantokausi keräsi keskimäärin 756&nbsp;000 katsojaa.

## Jaksot

## Kokoelmien kappaleet listoilla

## Lähteet
Jazz at the Philharmonic

**Jazz at the Philharmonic** eli **JATP** oli huipputason jazzmuusikoista koottujen kokoonpanojen kiertue-, konsertti- ja levytystoimintaa Yhdysvalloissa vuosina 1944–1983. JATP:n tuottajana toimi Norman Granz.

JATP-konserttien esiintyjät olivat lähinnä swing- ja bebop-tyylien muusikoita. Alkuaikojen konsertit olivat ensimmäisiä suuria jazztapahtumia, joissa soittivat sekä mustista että valkoisista muusikoista kootut kokoonpanot. Myöskään yleisön jaottelua mustiin ja valkoisiin ei hyväksytty, vaan Norman Granz jopa perui joitakin konsertteja joissa näin oli aiottu tehdä.

Vuosikymmenten mittaan JATP-projekteissa esiintyi kunkin ajan arvostetuimpia jazzmuusikoita ja -yhtyeitä kuten Ray Brown, Benny Carter, Nat King Cole, Roy Eldridge, Ella Fitzgerald, Stan Getz, Dizzy Gillespie, Lionel Hampton, Coleman Hawkins, Billie Holiday, The Modern Jazz Quartet, J. J. Johnson, Barney Kessel, Gene Krupa, Shelly Manne, Fats Navarro, Charlie Parker, Oscar Peterson, Buddy Rich, Sonny Stitt, Clark Terry, Ben Webster ja Lester Young.

Ensimmäinen Jazz at the Philharmonic -konsertti pidettiin heinäkuussa 1944 Los Angelesin Philharmonic-konserttisalissa. Siinä esiintyivät muiden muassa Nat King Cole ja Les Paul. Mainosjulisteet tehneessä kirjapainossa tapahtumalle kaavailtu nimi ”A Jazz Concert at the Philharmonic Auditorium” oli lyhennetty muotoon ”Jazz at the Philharmonic”, mikä jäikin vuosikymmeniksi käyttöön konserttisarjan nimenä.

Norman Granz myös äänitti monia JATP-konsertteja ja myi äänilevyjen julkaisuoikeuksia aluksi tuottaja Moses Aschin levymerkeille, sitten Mercury- ja Clef-merkeille ja vuodesta 1956 Verve Recordsille. 1970-luvulla Granz piti JATP-henkeä yllä oman Pablo-levymerkkinsä suojissa. Sen kautta hän julkaisi myös joitakin aiemmin julkaisemattomia menneiden vuosien JATP-nauhoituksia.

Ensimmäinen Eurooppaan suunnattu JATP-kiertue tapahtui vuonna 1952. Kiertuetoiminta Yhdysvalloissa ja Kanadassa piti taukoa vuodesta 1957 vuoteen 1967, jolloin tehtiin viimeinen Pohjois-Amerikan kiertue. JATP-toiminta kuitenkin jatkui epäsäännöllisin väliajoin Euroopassa ja Japanissa vuoteen 1983 saakka. Vuonna 1975 kiertue ulottui Helsingin Jazzfestivaaleille, joilla JATP-ryhmä antoi kaksi konserttia Kulttuuritalossa tiistaina 14. lokakuuta, mukana Dizzy Gillespie, Clark Terry, Roy Eldridge, Zoot Sims, Eddie ”Lockjaw” Davis, Ray Brown, Niels-Henning Ørsted Pedersen, Joe Pass, Oscar Peterson ja Louie Bellson.

Vuonna 2010 Yhdysvaltain kongressin kirjasto otti Jazz at the Philharmonic -levytyksen vuodelta 1944 mukaan National Recording Registry -äänitekokoelmaan, johon valitaan vuosittain kulttuurisesti, historiallisesti tai esteettisesti merkittävimpiä äänityksiä.

## Lähteet
Ulla Sid

**Ulla Elisabeth Sid** (o.s. **Landström**, 4. huhtikuuta 1920 Helsinki – 30. huhtikuuta 2002 Helsinki) oli suomenruotsalainen opettaja ja kirjailija.

Ulla Sid oli naimisissa pianisti, opettaja Sven Sidin kanssa. Heidän poikansa on Svenska Teaternin näyttelijä Sven Sid ja pojantyttärensä näyttelijä Maria Sid.

## Teoksia
* *Dansen* : romaani. Schildt, Helsingfors 1965
* *Jag förstår mej inte på Lulu*: romaani. Schildt, Helsingfors 1974 

## Lähteet
* 
* Kirjasampo.fi : Ulla Sid
* Kahden polven hurritaiteilijat, Iltalehti 3.12.2007

### Viitteet